钦定古今图书集成/明伦汇编/氏族典/第131卷 > 《廖用贤尚友录》 > 申佳引
## 钦定古今图书集成/明伦汇编/氏族典/第131卷 > 《廖用贤尚友录》 > 申佳引

按《明外史申佳引传》：“佳引，字孔嘉，永年人。崇祯四年
进士。授仪封知县，以才调杞县。八年，贼扫地王率万
人攻城，佳引固守，募死士击贼，贼卒引去。治行卓异，
擢吏部文选主事，进考功员外郎。佐京察，颇忤权要。
大学士薛国观倾少詹事文安之，连及佳引，左迁南
京国子博士。久之，迁大理评事，进太仆丞。座主周延”
檽当国，未尝谒见。延儒死，为经纪其丧。十七年出近
畿阅马，闻李自成破居庸，疾驰入都，遍谒大臣，为画
《战守策》，皆不省。已，京师陷，冠带辞母，投井死，年四十
二。福王时，赠太仆少卿。